
Broj: 01-02-1-259/25
Datum: 27.02.2025.g.


Na osnovu člana 95. Statuta Općine Travnik (Prečišćeni tekst „Službene novine općine Travnik“, broj 11/05) i člana 1, stav 1., Odluke o dodjeli stipendija, broj: 01-04-28-73-48/25  od 20.02.2025.godine, te Pravilnika za dodjelu stipendija redovnim studentima broj: 01-02-1-259/25 od 25.02.2025..2025.godine, načelnik Općine Travnik, r a s p i s u j e 


K O N K U R S
za dodjelu stipendija redovnim studentima koji postižu izvrsne rezultate
I

Raspisuje se konkurs za dodjelu stipendija redovnim studentima sa područja općine Travnik u akademskoj 2024./2025godini.
II

Pravo na dodjelu stipendije ima državljanin BiH, koji ima status redovnog studenta pod sljedećim uslovima:

1. da ima stalno mjesto prebivališta na području općine Travnik 
2. da je u tekućoj akademskoj godini prvi put upisao određenu godinu studija na istom fakultetu,
3. da ne prima stipendiju od drugog davaoca, 
4. da je u toku studiranja postigao prosjek ocjena 8,5 i više.

III
U akademskoj 2024/2025.g. dodijeliti će se ukupno 32 stipendija.

Stipendije se dodjeljuju studentima drugih i viših godina studija.

IV

Listu prioriteta za kandidate koji ispunjavaju uslove iz člana II, utvrdit će Komisija za odabir stipendista formirana od strane načelnika Općine Travnik, a na osnovu sljedećih kriterija:

1. prosjek ocjena – od 8,5 do 8,9  ili od 3,5 do 3,9 – dodijelit će se  30 bodova
2. prosjek ocjena – od 9,0 do 9,5 ili od 4,0 do 4,5 - dodijelit će se 40 bodova
3. prosjek ocjena – od 9,6 do 10,00 ili od 4,6 do 5 - dodijelit će se 50 bodova

Studentu koji studira izvan SBK/KSB dodijelit će se dodatnih  10  bodova.

[bookmark: _GoBack]Studentu koji studira na fakultetu deficitarnog zanimanja (medicinski, elektrotehnički, arhitektonski, građevinski, geodezija, prirodno-matematički fakultet-odsjek matematika i fizika ,prednost ima nastavnički smijer , rudarski, geološki i poljoprivredni fakultet ), dodijelit će se dodatnih 10 bodova.

Studentu koji volontira u mentorskom programu “Stariji brat-starija sestra” dodijelit će se dodatnih 5 bodova.

U slučaju istog broja bodova i istog prosjeka ocjena studenata na istoj godini studija, prednost za dodjelu stipendije imat će djeca demobilisanih boraca, a ukoliko je isti prosjek ocjena prednost će se dati studentu čiji je prihod po članu domaćinstva niži.


V

Prijave za dodjelu stipendija vrše se isključivo putem online sistema e-stipendija, dostupne na službenoj web stranici Općine Travnik (link:stipendije.e-travnik.ba). Kandidati  su dužni popuniti elektronski  prijavni obrazac i priložiti odgovarajuću  dokumentaciju u digitalnom formatu, u skladu sa odredbama ovog pravilnika. 

VI

Kod prijave za stipendiju studenti su dužni prilžiti sljedeće:
· Prijavni obrazac, popunjen (Izjava kandidata da ne prima stipendiju drugog davaoca, Izjava o saglasnosti o korištenju ličnih podataka, Izjava o tačnosti podataka navedenih u prijavi, su sažete u zahtjevu koji se generiše na posljednjem koraku prije podnošenja prijave)
· Fotokopija lične karte (dovoljna je i fotografija) 
· Uvjerenje  da je student prvi put upisao odgovarajuću godinu studija u statusu redovnog studenta (orginal ili ovjerena kopija)
Za sve punoljetne članove domaćinstva obavezno dostaviti sljedeće:
1. Za zaposlene, potvrdu o prihodima (platnu listu za posljednju isplaćenu plaću obavezno ovjerenu od strane poslodavca, original; za penzionere posljednji ček od penzije),
1. Za nezaposlene, potvrdu o nezaposlenosti (potvrdu Zavoda za zapošljavanje)
1. Za nezaposlene koji se ne nalaze u evidenciji Zavoda za zapošljavanje,  potvrdu Fonda PIO/MIO da nije osiguran ni po kakvom osnovu. (orginal ili ovjerena kopija)
1. Uvjerenje sa izračunatim i iskazanim prosjekom ocjena (na 2 decimale) isključivo za prethodnu školsku/akademsku godinu  (orginal ili ovjerena kopija) 

Svi priloženi dokumenti, uključujući fotografije, moraju biti jasni u visokoj rezoluciji kako bi se osugurala  njihova čitljivost i validnost  prilikom obrade prijave.

Svi dokumenti trebaju biti učitani u PDF, JPG ili PNG formatu. Maksimalna veličina pojedinačnog dokumenta je 10 MB.  

Svaki dokument mora biti imenovan tako da jasno označava njegov sadržaj. 

U slučaju sumnje u vjerodostojnost i valjanost priloženog dokumenta, komisija zadržava pravo pozvati kandidata da dostavi orginalni dokument na uvid (u slučaju nedostavljanja tražene dokumentacije u naznačenom roku, smatra se da je kandidat odustao od prijave za stipendiju).

VII

Kandidati koji ne ostavare pravo na stipendiji “izvrsnosti”, bit će bodovani u kategoriji za Redovne stipendije.

VIII

Visina stipendije po studentu iznosi 180.- KM, mjesečno, isplaćuje se za 10 mjeseci u tekućem mjesecu za prethodni mjesec, počev od januara 2025.g.

IX

O dodjeli stipendija zaključuje se ugovor o stipendiji (stipendiranju), kojim se bliže utvrđuju prava i obaveze davaoca i korisnika stipendista.




X

Prigovor na objavljenu listu odabranih stipendista podnosi se načelniku Općine Travnik putem protokola Općine Travnik u roku od 8 dana od dana objavljivanja liste na oglasnoj ploči Općini Travnik.

Uz prigovor se dostavlja sva orginalna dokumentacija iz e-prijave. Ukoliko se prigovor podnosi u odnosu na bodovanje za druge kandidate, nije potrebno dostavljati dokumentaciju iz prijave 

XI

Konkurs ostaje otvoren od 03.03.2025.godine do 15.03.2025.godine.

Prijave za dodjelu stipendija vrše se isključivo putem online sistema e-stipendija, dostupne na internet stranici Općine Travnik (link:stipendije.e-travnik.ba).

Komisija za odabir stipendista će nakon završenog bodovanja pristiglih prijava objaviti Rang listu studenata na oglasnim pločama, web stranici Općine Travnik i u sistemu e-stipendije.

									
N A Č E L N I K       

     dr.sci.  Kenan Dautović

